Inuussutissanut tunngatillugu tappiorannartunut piumasaqaatit pillugit Kalaallit Nunaannut nalunaarut
 Inuussutissanut aamma uumasunut nakorsaqarnermut miljø- aamma fødevareministerimit aqunneqartunut tunngatillugu, Fødevarestyrelsenip aamma Namminersorlutik Oqartussat Kalaallit Nunaanni suliassaat aamma piginnaatitaaffii pillugit nalunaarummi nr. 1005, 25. august 2017-imeersumi § 3, imm. 1-imi piginnaatitsineq naapertorlugu Inuussutissat il. il. pillugit inatsisip  Kalaallit Nunaannut atuutilersinneqarnissaa pillugu peqqussummi  nr. 523, 8. juni 2004-meersumi § 47, § 56, nr. 2, § 58 aamma § 69, imm. 3 malillugit aalajangersarneqarpoq:
Kapitali 1
Siunertaa aamma atuuffia
§ 1. Inuussutissanut tunngatillugu tappiorannartunut piumasaqaatit aamma naammassinninnissamut piumasaqaatit nalunaarummi uani aalajangersarneqarput, inuussutissalerinermik suliffeqarfiit eqquutsitassaat, eqqiluisaarnermut aalajangersakkanik nalinginnaasunik aamma immikkut ittunik naammassinnikkaangamik, inuussutissalerinermik suliffeqarfiit pillugit Kalaallit Nunaannut nalunaarummi §§ 7-miit 8-mut eqqartorneqartunik.
[bookmark: __DdeLink__6958_636252635]Imm. 2. Una nalunaarut atuutissaaq, inuussutissanut inatsimmi tappiorannartunik misissuineq pillugu aalajangersakkat immikkut ittut allat sumiginnanngikkaluarlugit, pingaarnertut inuussutissalerinermik suliffeqarfiit pillugit Kalaallit Nunaannut nalunaarummi aamma nioqqutissianik uumasunit pisunik atuinermik pisortat misissuisarnerannik aaqqissuussinermut aalajangersakkat immikkut ittut pillugit Kalaallit Nunaannut nalunaarummi, peqqissutsimut tunngatillugu inuussutissanut malitassatut atuuttut aamma ajoqutaaginnarlutik miluuttut ilaat pillugit aalajangersakkat.
Imm. 3. Nalunaarut inuussutissanut tamakkiisumik imaluunniit ilaannakortumik nioqqutissianik uumasunit pisuneersunit sanaat tuniniarnissaat siunertaralugu tuniniaanermut aamma suliarinninnermut taamaallaat atuutissaaq.
Imm. 4. Nalunaarut suliffeqarfinnut inuussutissanik taamaallaat Kalaallit Nunaanni atugassianik tunisassiortunut atuutissanngilaq.
Kapitali 2
Nassuiaatit
§ 2. Nalunaarummi imatut paasineqassapput:
1) Inuussutissat isumannaatsuunissaannut piumasaqaat: Piumasaqaat nassuiaasoq, qaqugukkut tunisassiaq imaluunniit inuussutissat ilaat akuerineqarsinnaanersut, aammalu nioqqutissanut pilerisaarutaasimasunut atuuttoq.
[bookmark: _GoBack]2) Piffissaq piusinnaaffik: Piffissaq »ulloq qaangiuffissaq« sioqqullugu imaluunniit piusinnaaffiup sivikinnerpaap ullua, inuussutissat ilaannik nalunaaqutsiisarneq pillugu Kalaallit Nunaannut nalunaarummi nassuiarneqartutut.
3) Tappiorannartunut tunngatillugu piumasaqaat: Piumasaqaat, nassuiaasoq, qaqugukkut tunisassiaq, inuussutissat ilaat imaluunniit suliarinneriaaseq akuerineqarsinnaanersoq, tappiorannartoqarnikkut peqanngissuseq, peqassuseq imaluunniit amerlassuseqarneq aamma/imaluunniit toqunartut/metabolittit annertussusaat, tassannga uuttuineq, amerlassuseq, annertussuseq imaluunniit immikkoortitaaneq tunngavigalugit.
4) Tappiorannartut: Bakteriat, virat, oquliornerit, quajaatit, parasitære protozo-it aamma og mikroskopiske parasitære helminthit kiisalu toqunartut aamma taakkunannga metabolittit.
5) Tappiorannartunut tunngatillugu piumasaqaatinik eqquutsitsineq: Inernernik naammagisimaarnartunik imaluunniit akuersaarneqarsinnaasunik aqqutissiuussineq, tak. ilanngussaq I, inuussutissat pillugit inatsit aamma Fødevarestyrelsenimiit najoqqutassat naapertorlugit piumasaqaatit aalajangersagaasut tunngavigalugit killigititaasut aallaavigalugit misissuinerni, misiliutissanik tigusinikkut, misissueqqissaarnikkut aamma naqqiilluni iliuuseqarnernik naammassinninnerni.
6) Suusinnaasut ilaat: Nioqqutissat suussusersineqarsinnaasut eqimattaasut imaluunniit arlariiusut, suliarinneriaaseq taaneqartoq atorlugu tunisassiat, pissutsit assigiit ataanni aamma piffissap aalajangersakkap iluani tunisassiat, sumiiffimmi taaneqartumi tunisassiat.
7) Suliarinneriaatsimi eqqiluisaarnermut piumasaqaat: Piumasaqaat, qaqugukkut tunisassiorluni suliarinneriaatsip akuersaarneqarsinnaasumik ingerlaneranik nassuiaasoq. Piumasaqaat taamaattoq nioqqutissanut pilerisaarutaasimasunut atuutinngilaq. Piumasaqaatitigut tassuunakkut  mingutitsinermut missingiutitut killigititaasoq aalajangersarneqarpoq, aammalu killigititaasoq qaangerneqarpat, naqqiilluni iliuusissanik aalajangiisoqassaaq, taamaalilluni suliarinneriaatsimi eqqiluisaarneq nangittumik inuussutissanut inatsimmut naapertuussinnaaniassammat.
8) Misiligut: Stof-it ataasiakkaat imaluunniit ataatsimoortut imaluunniit pisassat, ataatsimoortunit imaluunniit stof-ini annertuunit periutsitigut assigiinngitsutigut toqqarneqartut, aamma ataatsimoortut misissorneqartut qanoq issuseq taaneqartoq pillugu imaluunniit stofi misissorneqartoq pillugu paasissutissiinissamut, aammalu ataatsimoortunut tunngatillugu imaluunniit stofi pillugu imaluunniit suliarinneriaaseq taakkuninnga pinngortitsisoq pillugu aalajangiinissami tunngavissaqarnissamik siunertaqartut.
9) Misiligut takutitsisoq: Misiligut, suusinnaasut ilaannit pissusilinni, tigusiffiusut allanngortinneqarnatik. Pingaarnerusumik misiliillattaarnermut nalinginnaasumut atuuppoq, tassani suusinnaasut ilaanni ataasiakkaat aamma ataatsimoortut, pissusissamisoortumik misiligummi ilaasussatut isigineqarlutik.
10) Inuussutissat nereriaannaat: Inuussutissat tunisassiortumit imaluunniit suliffissuarmit nerisassatut naatsorsuussat, tappiorannartunik kissaatigineqanngitsunik, piuneerutitsisinnaasumik imaluunniit akuerineqarsinnaasumik qaffasissusiliisinnaasumik piareersarnissaat imaluunniit allatigut suliareqqaarnissaat pisariaqartinneqarani.


Kapitali 3
Piumasaqaatit nalinginnaasut
§ 3. Inuussutissalerinermik suliffeqarfiit isumannaassavat, inuussutissat naammassissagaat, tappiorannartunut piumasaqaatit attuumassuteqartut, ilanngussaq 1-imi aalajangersarneqartut.
Imm. 2. Inuussutissalerinermik suliffeqarfiit tunisassiornerni, piliornerni, siammarterinerni tamani suliarinneriaatsiminnut atatillugu HACCP-mik tunngaviit tunngavigalugit aaqqiissutinik aalajangersaassapput eqqiluisaarnermik pitsaasumik naammassinninnerminnut ilutigitillugu, isumannaarumallugu:
1) inuussutissat isumannaatsuunissaannut piumasaqaatit, piffissamut nioqqutit atuussinnaaffianut atuuttut, siammarterinermut, toqqorsinermut aamma atuinermut atugassarititaasut, piviusorsiornikkut naatsorsuutigineqartut, ataanni eqquutsinneqassapput, aamma
2) nioqqutissiassanik aamma inuussutissanik tunniussineq, passussineq aamma suliarinninneq suliarinninnermi eqqiluisaarnissamut piumasaqaatit eqquutsillugit ingerlanneqassapput.
Imm. 3. Inuussutissalerinermik suliffeqarfiit, nioqqutissanik pilersitsinermut akisussaasut, pisariaqartinneqaraangat, ilanngussaq 2 malillugu misissuinernik naammassinnittassapput. Misissuinerup isumannaassavaa atuussinnaaffik tamaat piumasaqaatit naammassineqarnissaat. Tamanna sualummik inuussutissanut nereriaannarnut atuuppoq, Listeria monocytogenes-it alliartorsinnaanerinut tunngatillugu, aammalu inuiaqatigiit peqqissusaasa Listeria monocytogenes-inik eqqugaanissaannut navianaammik malitseqartitsinnaasunut.
§ 4. Inuussutissalerinermik suliffeqarfiit suleqatigiillutik § 3, imm. 3 malillugu misissuinerit naammassineqarnissaat ingerlassinnaavaat.
§ 5. Inuussutissalerinermik suliffeqarfiit, § 3, imm. 3 malillugu misissuinernik naammassinninnerminni, pitsaasumik eqqiluisaarneq aamma suliarinneriaatsit pillugit aalajangersakkat eqqarsaatigissavaat, inuussutissalerinermik suliffeqarfiit pillugit Kalaallit Nunaannut nalunaarummi § 19-imi nassuiarneqartutut.
Kapitali 4
Piumasaqaatit aallaavigalugit misissuinerit
§ 6. Inuussutissalerinermik suliffeqarfiit, tamanna attuumassuteqartillugu, ilanngussaq 1-imi aalajangersarneqartunik tappiorannartunut piumasaqaatinik eqquutsitsinertik uppernarsarsinnaassavaat, inuussutissalerinermik suliffeqarfiup nioqqutissaatimi HACCP-tunngaviit aamma eqqiluisaarneq tunngavigalugit suliarinneriaatsiminik ajunngitsumik ingerlatsinini imaluunniit eqquutsitsinini uppernarsarniaraangamiuk.
Imm. 2. Inuussutissalerinermik suliffeqarfiit aalajangissavaat, qanoq akulikitsigisumik misiliillattaanikkut misiligutinik tigusisarnissartik, imaassimanngippat ilanngussaq 1-imi misiillattaanermut aalajangersimasunik aalajangersagaqartoq, taamaassimanngippallu misiliillattaanikkut misiligutinik tigusisarnissap minnerpaaffia taannaavoq ilanngussaq 1-imi aalajangersarneqartoq. Inuussutissalerinermik suliffeqarfiit tamanna nioqqutissaatimi HACCP-tunngaviit aamma eqqiluisaarneq tunngavigalugit suliarinneriaatsimiminnut atatillugu aalajangiiffigisassavaat, tassami inuussutissap atornissaannut innersuussutit eqqarsaatigineqarmata.
§ 7. Inuussutissalerinermik suliffeqarfiup misiliillattaanikkut misiligutinik tigusisarnermi qanoq akulikitsigisumik pisarnissaa aqussinnaavaa inuussutissalerinermik suliffeqarfiup qanoq ittuussusaa aammalu angissusaa apeqqutaatillugu, tamanna inuussutissat isumannaatsuunissaannut aarlerinaateqanngippat.
Kapitali 5
Misissuineq pillugu aalajangersakkat immikkut ittut aamma misiligutinik tigusineq
§ 8. Inuussutissalerinermik suliffeqarfiit misissueqqissaarnermut aamma misiligutinik tiguseriaatsinut aammalu misiliillattaanissamut pilersaarutinut periutsit naleqqiussaasut atussavaat, ilanngussaq 1-imi aalajangersarneqartut.
Imm. 2. Inuussutissalerinermik suliffeqarfiit sumiiffinniit suliarinneqqaartarfinniit aammalu atortuniit, inuussutissalerinermut atorneqartuniit, misiligutinik tigusisassapput, misiligummik tigusineq taamaattoq pisariaqartinneqarpat, piumasaqaatip eqquutsinneqarnissaa isumannaarniarlugu. Misiligummik tigusinermi taamaattumi ISO-standard 18593 periutsitut naleqqiussatut atorneqassaaq.
§ 9. Inuussutissalerinermik suliffeqarfiit, inuussutissanik nereriaannarnik pilersitsisartut, inuiaqatigiit Listeria monocytogenes-inik eqqugaanissaannut navianaammik kinguneqartitsisinnaasunik, sumiiffinniit suliarinneqqaartarfinniit aamma atortuniit Listeria monocytogenes-eqarsinnaaneranut misissuinissamut misiligutinik tigusisassapput, misiliillattaanikkut misiligutinik tigusisarnissamut pilersaarutiminnut atatillugu.
§ 10. Inuussutissalerinermik suliffeqarfiit, ilanngussaq 1-imi misiliillattaanikkut misiligutinik tigusisarnissamut pilersaarutit malillugit misiligutinik tigusisartut, misiligutinik tigusisarnerit immikkoortut amerlassusaat ikilisissinnaavaat, inuussutissalerinermik suliffeqarfiit paasissutissat pisoqqat tunngavigalugit uppernarsarsinnaagunikku, HACCP-tunngaviit tunngavigalugit suliffeqarfiit suliarinneriaasii sunniuteqarluartuuneri.
§ 11. Inuussutissat ilaat aalajangersimasut imaluunniit suliarinneriaatsit akuerineqarsinnaaneri pillugit nalilersuinissaq misissuinermi siunertaappat, inuussutissalerinermik suliffeqarfiup minnerpaamik ilanngussaq 1 malillugu misiliillattaanikkut misiligutinik tigusinermut pilersaarutit eqquutsissavai.
§ 12. Inuussutissalerinermik suliffeqarfiit misiliillattaanikkut misiligutinik tigusinermut periutsit aamma misissuinermut periutsit allat atorsinnaavaat, inuussutissalerinermik suliffeqarfiup Fødevarestyrelsenimut uppernarsarsinnaaguniuk, periutsit pineqartut minnerpaamik assinganik qularnaveeqqusiisut. Periutsinut taakkununnga ilaatinneqarsinnaapput sumiiffinnik misiligutinik tigusiffinnik allanik atuineq aammalu tendensanalyse-nik atuineq.
Imm. 2. Taamaallaat eqqiluisaarnissamut piumasaqaatinut tunngatillugu, tappiorannartunik allanik aammalu taakununnga atassuteqartunik tappiorannartunut killigititaasunik imaluunniit allanik uuttuutinik, tappiorannartunut uuttuutit pinnagit, misissuineq inerteqqutaanngilaq.
Imm. 3. Fødevarestyrelsenimit akuerineqarsinnaavoq, misissueqqissaariaatsinik allanik atuineq, ilanngussaq 1-imi misissueqqissaariaaseq tunngavigalugu misissueqqissaariaatsit uppernarsarneqarsimappata, aammalu allassimaffik EN/ISO-standard 16140 imaluunniit allat allassimaffiit assingusut nunat tamalaat akuersaagaat naapertorlugit pingajuusumit uppernarsaatilik periuseq piginnittussaatitaanikkut illersugaasoq atorneqarpat.
Imm. 4. Inuussutissalerinermik suliffeqarfiit misissueqqissaariaatsinik allanik, periutsinit uppernarsarneqarsimasunit aamma allagartaqartinneqartunit allaanerusunik, atuinissaq kissaatigigunikku, tak. imm. 3, allassimaffiit nunat tamalaat akuersaagaat naapertorlugit misissueqqissaariaatsit uppernarsarneqassapput, aammalu Fødevarestyrelseni taakkuninnga atuinissamut akuersissuteqarsimassaaq.
Kapitali 6
Inernerit naammaginanngitsut
§ 13. Ilanngussaq 1-imi piumasaqaatit aallaavigalugit misissuinermi inernerusut naammaginanngippata, inuussutissalerinermik suliffeqarfiit aaqqiissutissanik aalajangiissapput, §§ 14-miit 15-imut aalajangersarneqartunik, iliuutsinut aaqqiissutaasunut ilutigitillugit, HACCP-tunngavimminni aalajangigaasunik, aammalu aaqqiissuteqassapput allanik, atuisut peqqissusaasa illersorneqarnissaannut pisariaqartinneqartunik.
Imm. 2. Taakku saniatigut inuussutissalerinermik suliffeqarfiit inernerusunut naammaginanngitsunut pissutaasoq nassaariumallugu aaqqiissutissanik aalajangiissapput, tappiorannartunik mingutsitsinerup akuersaarneqarsinnaanngitsup uteqqissinnaanerata pitsaaliorneqarnissaa siunertaralugu. Aaqqissuteqarnernut taamaattunut ilaatinneqarsinnaapput
1) HACCP-tuungaviit tunngavigalugit suliarinneriaatsinik allannguinerit imaluunniit
2) inuussutissanut tunngatillugu eqqiluisaarnermik misissuinikkut aaqqiissutit pioreersut allat.
§ 14. Inuussutissat isumannaatsuunissaannut piumasaqaat ilanngussaq 1, kapitali 1-imi aalajangersarneqartoq aallaavigalugu misissuineq naammaginanngitsunik inerneqartitsippat, nioqqutissaq imaluunniit inuussutissap ilaa utertinneqassaaq imaluunniit inuussutissalerinermik suliffeqarfiit pillugit Kalaallit Nunaannut nalunaarummi § 24 naapertorlugu utertinneqassaaq.
Imm. 2. Nioqqutissiat pilerisaarutigineqartut, suli siammerterneqalersimanngitsut, aammalu inuussutissat isumannaatsuunissaannut piumasaqaatinik eqquutsitsinngitsut, suliarineqaqqaartussanngortinneqarsinnaapput suliarinninnikkut pineqartumik ulorianaammik piuneerutsitsisumik. Suliarinninneq taamaattoq taamaallaat inuussutissalerinermik suliffeqarfinnit allanit ingerlanneqarsinnaavoq pisiniarfeqarnermut attuumassuteqanngitsuusunit.
Imm. 3. Inuussutissalerinermik suliffeqarfiit pilersaarutaasumit allaanerusumik inuussutissap ilaa siunertanut allanut atorsinnaavaat, piumasaqaataalluni inuiaqatigiit imaluunniit uumasut peqqissusaannut aarlerinaatinik kinguneqannginnissaat, aammalu pumasaqaataalluni HACCP-tunngaviit aamma eqqiluisaarneq tunngavigalugit suliarinneriaaseqarnermut atatillugu atuinissaq pillugu aalajangiisimanissaq, kiisalu Fødevarestyrelseni atuinissamut akuersissuteqarsimassalluni.
§ 15. Suliarinneriaaseqarnermi eqqiluisaarnissamut piumasaqaatit eqqarsaatigalugit inernerusut naammaginanngippata ilanngussaq 1, kapitali 2-mi aalajangersarneqartut aaqqiissutissat aalajangiunneqassapput.
Kapitali 7
Uteqqiasunik misissueqqissaarneq
§ 16. Inuussutissalerinermik suliffeqarfiit misissueqqissaarnerit inernerini uteqqiasut misissoqqissaartassavaat.
Imm. 2. Inuussutissalerinermik suliffeqarfiup naammaginanngitsunik inerneqartarnikkut ineriartortoqarnera paasiguniuk, inuussutissalerinermik suliffeqarfik piaarnerpaamik attuumassuteqartunik aaqqiissuteqassaaq pissutsit iluarsiumallugit, tappiorannartutigut aarlerinaatinik pinngortoqarsinnaanerata pitsaaliornissaa siunertaralugu.
Kapitali 8
Pineqaatissiissutit pillugit aalajangersakkat
§ 17. Inatsisit allat malillugit annertusisamik akulerunnikkut pineqaatissinneqarnissaq nammineq pisuussutigineqanngippat, taanna § 3, 6, 8, 9 imaluunniit 11-mik, § 12, imm. 2-mik imaluunniit 4-mik, imaluunniit §§ 13-miit 16-imut unioqqutitsisoq akiligassiinikkut eqqartuunneqarsinnaavoq.
Imm. 2. Ingerlatseqatigiiffiit il. il. (inuit inatsisitigut pisinnaatitaasut pisussaatitaasullu) unioqqutitsisut akiligassiinikkut akisussaatinneqarsinnaapput.
Kapitali 9
Atuutilersitsineq
§ 18. Nalunaarut atuutilissaaq ulloq xx. måned 2025
Imm. 2. Inuussutissanut tunngatillugu tappiorannartunut piumasaqaatit pillugit Kalaallit Nunaannut nalunaarut nr. 292, 30. marts 2017-imeersoq atorunnaarsinneqassaaq.
Imm. 3. Inuussutissanut suussuseq 1-imiittunut, Listeria monocytogenes-imut inuussutissat isumannaatsuunissaannut piumasaqaat pillugu 25 grammikkaarlugit misiliinerni 5-ini killigitaasut iluaniittoqanngippat, ilanngussaq 1, kapitali 1-imi inuussutissanut tunngatillugu tappiorannartunut piumasaqaatit pillugit Kalaallit Nunaannut nalunaarut nr. 292, 30. marts 2017-imeersumi malittarisassat maannamut atuuttut atuutissapput ulloq 30. juni 2026 ilanngullugu.

	Tappiorannartut/toqunartut aamma taakkunani metabolit-it

	1. Inuussutissat nereriaannaat, Listeria monocytogenesit aaliartunnginnissaannut illersuusikkat
	Listeria monocytogenes
	5
	0
	100 cfu/g(4)
	EN/ISO 11290-2(5)
	Nioqqutissat pilerisaarutaasut piffissami atuussinnaaffianni

	
	
	5
	0
	25 grammini soqanngilaq(6)
	EN/ISO 11290-1
	Nioqqutissat pilerisaarutaasut piffissami atuussinnaaffianni

	2. Inuussutissat nereriaannaat, Listeria monocytogenesit aaliartunnginnissaannut illersuusigaanngitsut(7),(8)
	Listeria monocytogenes
	5
	0
	100 cfu/g
	EN/ISO 11290-2(5)
	Nioqqutissat pilerisaarutaasut piffissami atuussinnaaffianni

	3. Neqinit nioqqutissiat, ooqanngitsutut nerisassiat, nioqqutissat pinnagit, pilersillugit suliarinnerineqartut imaluunniit nioqqutissatut katitigaasut salmonellaqarsinnaanerinut aarlerinaateqarunnaartillugit
	Salmonella
	5
	0
	25 grammini soqanngilaq
	EN ISO 6579
	Nioqqutissat pilerisaarutaasut piffissami atuussinnaaffianni

	4. Inuussutissat nereriaannaat, manninnik aapasunik akullit, nioqqutissiat pinnagit, pilersillugit suliarineqarneri imaluunniit nioqqutissatut katitigaaneri salmonellaqarsinnaaneranut navianaammik piuneerutsitsisuullutik
	Salmonella
	5
	0
	25 grammini imaluunniit milliliterini soqanngilaq
	EN ISO 6579
	Nioqqutissat pilerisaarutaasut piffissami atuussinnaaffianni

	5. Qaleruallit aamma qituttut qalaatat
	Salmonella
	5
	0
	25 grammini soqanngilaq
	EN ISO 6579
	Nioqqutissat pilerisaarutaasut piffissami atuussinnaaffianni

	6. Qituttut marloqiusanik qaleruallit uumasut aamma ameraasallit, puullit aamma havsneglet uumasut
	Salmonella
	5
	0
	25 grammini soqanngilaq
	EN ISO 6579
	Nioqqutissat pilerisaarutaasut piffissami atuussinnaaffianni

	7. Qituttut marloqiusanik qaleruallit uumasut aamma ameraasallit, puullit aamma havsneglet uumasut
	E.coli(9)
	5(10)
	1
	230
MPN/100 g
af kød og
væske
mellem
skallerne
	700 MPN/100 g
af kød og
væske mellem
skallerne
	EN/ISO 16649-3
	Nioqqutissat pilerisaarutaasut piffissami atuussinnaaffianni

	8. Aalisakkanit nioqqutissiat, annertuumik Histamineqartut(11)
	Histamin
	9
	2
	100 mg/kg
	200 mg/kg
	ISO 19343:2017
	Nioqqutissat pilerisaarutaasut piffissami atuussinnaaffianni

	9. Aalisakkanit nioqqutissiat, tarajulimmi enzyminik inerititsinikkut suliarineqarsimasut, annertuumik toqunartoqarsinnaasunut attuumatinneqartartut(11)
	Histamin
	9
	2
	200 mg/kg
	400 mg/kg
	ISO 19343:2017
	Nioqqutissat pilerisaarutaasut piffissami atuussinnaaffianni

	10. Neqit aserortikkat aamma neqit suliat, ooqanngitsuutillugit nerisassiat
	Salmonella
	5
	0
	25 grammini takussutissaqanngilaq
	EN ISO
6579-1
	Nioqqutissat pilerisaarutaasut piffissami atuussinnaaffianni

	11. Neqit aserortikkat aamma neqit suliat timmiarussaninngaanneersuunngitsut, uunnaqqaarlugit nerisassiat
	Salmonella
	5
	0
	10 grammini takussutissaqanngilaq
	EN ISO
6579-1
	Nioqqutissat pilerisaarutaasut piffissami atuussinnaaffianni





(1) n = misiligutinik tigusinerit amerlassusaat, misiliinerup suussusaanik tunngaveqartut; c = misiligutinik tigusinerit m qaangerlugu imaluunniit m-ip aamma M-ip akornanni qaffasissusillit amerlassusaat.
(2) Immikkoortut 1-imiit 6-imut m=M.
(3) Malitassatut atuuttoq kingulleq atorneqassaaq.
(4) Piumasaqaat taanna atorneqassaaq, inuussutissalerinermik suliffeqarfiup aqutsisuata oqartussaqarfimmut piginnaatitaasumut uppernarsarsinnaasimappagu, L. monocytogenesit qaffasissusaat inuussutissap piffissaq atuussinnaaffia tamaat 100 cfu/gramminut killigititaasoq sinninngikkaat. Inuussutissalerinermik suliffeqarfiup aqutsisua suliarinneriaatsimi nikeriarfinnut assigiinngitsunut killigititaasunik aalajangersaasinnaavoq, naammattumik appasittuusussat inuussutissap piffissap atuuffiata qaangiunnerani 100 cfu/gramminut killigititaasup qaangerneqannginnissaa isumannaarniarlugu.
(5) 1 ml inokulat petriskålimut 140 mm-nik diameter-eqartumut imaluunniit petriskålinut pingasunut 90 mm-nik diameter-eqartunut tarngunneqassaaq.
(6) Piumasaqaat taanna atorneqassaaq, inuussutissalerinermik suliffeqarfiup aqutsisuata oqartussaqarfimmut piginnaatitaasumut uppernarsarsinnaasimanngippagu, L. monocytogenesit qaffasissusaat inuussutissap piffissaq atuussinnaaffia tamaat 100 cfu/gramminut killigititaasoq sinninngikkaat.«
(7) Piumasaqaat aallaavigalugu akuttunngitsumik misissuinerit pissutsit nalinginnaasut ataanni inuussutissanut nereriaannarnut tulliuttunut piumasaqaataanngillat:
- inuussutissanut nereriaannaat, uunnanneqarsimasut imaluunniit allatut suliareqqaarneqarsimasut, Listeria monocytogenes-inik piuneerutsitsisumik, aammalu sulirinninnerup kingorna mingutsitseqqinneq periarfissaanani, assersuutigalugit nioqqutissiat puuiniitillugit uunnanneqarsimasut. 
- qituttut marloqiusanik qaleruallit uumasut.
(8) Nioqqutissiat ≤ 4,4-mik imaluunniit aw ≤ 0,92-imik pH-qaffasissusillit, ioqqutissiat ≤ 5,0-imik imaluunniit aw ≤ 0,94-imik pH-qaffasissusillit kiisalu nioqqutissiat ullut 5-it ataallugu atuuffillit nammineertumik tassani suussutsimiittutut isigineqarput. Aamma nioqqutissiat suussusillit allat ilisimatusarnermi tunngaviit naapetorlugit suussutsimi tassaniissinnaapput.
(9) E. coli fækal-imik mingutsitsinermut takussutissatut uani atorneqassaaq.
(10) Misiligutinik tigusinerit tamarmik EN/iso naapertorlugu uumasunut minnerpaaffilikkanut ilaatinneqarput.
(11) Pingaarnertut aalisakkat ilaqutariinniit Scombridae-niit, Clupeidae-niit, Engraulidae-niit, Coryfenidae-niit, Pomatomidae-niit aamma Scombresosidae-niit.
1.1. Misissuinerit inernerinik nassuiaaneq
Killigititaasut allanneqartut misiligutinik tigusinernut misissorneqarsimasunut ataasiakkaanut attuumassuteqarput.
Misissuinerit inernerisa inuussutissat ilaasa tappiorannartutigut pitsaassusaannik takutitsipput (1)
Inuussutissani nereriaannarni, Listeria monocytogenes-it alliartunnginnissaanik illersugaasuni, Listeria monocytogenes-it, inuussutissat nioqqutissiortumiit ingerlateqqinnginnerini misissuinerit marluk, taanna uppernarsaasinnaanngippat, nioqqutissat piffissaq atuuffissaat tamaat 100 cfu/gramminik killigititaasoq qaangersimanngikkaat:
1) naammaginarpoq, qaffasissutsit nassaarineqarsimasut arlaannaalluunniit bakterianik nassaarfiunngippata.
2) naammaginanngilaq, bakteria misiligummi ataatsimi imaluunniit arlalinni nassaarineqarpat.
Inuussutissani nereriaannarni allani Listeria monocytogenes-it:
1) naammaginarpoq, qaffasissutsit tamarmik nassaarineqartut killigititaasumut imaappata ≤.
2) naammaginanngilaq, qaffasissutsit tamarmik nassaarineqartut killigititaasumut imaappata >.
Qituttuni marloqiusanik qalerualinni uumasuni aamma ameraasalinni, puulinni aamma havsnegle-ni uumasuni E.coli:
1) naammaginarpoq, qaffasissutsit nassaarineqartut tallimat tamarmik imaappata ≤ m imaluunniit qaffasissutsit nassaarineqartut tallimat m-ip aamma M-ip akornaniippata,
2) naammaginanngilaq, qaffasissutsit nassaarineqartut tallimat arlaat imaappat > M, imaluunniit nassaarineqartut tallimani minnerpaamik marluk imaappata > m.
Salmonella inuussutissani assigiinngitsunik suussusilinni:
1) naammaginarpoq, qaffasissutsit nassaarineqarsimasut arlaannaalluunniit bakterianik nassaarfiunngippata.
2) naammaginanngilaq, bakteria misiligummi ataatsimi imaluunniit arlalinni nassaarineqarpat.
Aalisakkanit assigiinngitsunit aalasakkani nioqqutissiani histamin, annertuumik histidin-eqartunut attuumatinneqartut:
1) naammaginarpoq, piumasaqaatit tulliuttut eqquutsinneqarsimappata:
a) qaffasissuseq akunnattoq nassaarineqartoq imaappat ≤ m
b) c/n-imik qaffasissutsit qaffasinnerpaat m-ip aamma M-ip akornaniippata
c) qaffasissutsit nassaarineqartut arlaannaataluunniit M qaanginngippassuk
2) naammaginanngilaq, qaffasissuseq akunnattoq nassaarineqartoq m qaangerpagu, imaluunniit c/n-imik qaffasissusillit ataatsimiit amerlanerusut m-ip aamma M-ip akornaniippata, imaluunniit qaffasissuseq nassaarineqartoq ataaseq imaluunniit arlallit imaappata > M.
(1) Aamma misissuinerit inerneri HACCP-tunngaviup imaluunniit eqqiluisaarnerup pitsaasup, suliarinninnermut ilaatinneqartup, sunniuteqarluarnerinik uppernarsaanissamut atorneqarsinnaapput.
Kapitali 2. Suliarinninnermi eqqiluisaarnissamut piumasaqaatit
2.1 Neqit aamma neqinit tunisassiat
		Inuussutissat suussusaat
	Tappiorannartut
	Misiligutinik tigusinissamut pilersaarut(1)
	Killigititaasut(2)
	Misissueqqissaariaaseq attuumassuteqartoq(3)
	Piumasaqaatip atuuffia
	Inernerit naammaginanngippata aaqqiissutissaq

	
	
	n
	c
	m
	M
	
	
	

	1. Savat timaat pilannikut(4)
	Aerobe kim
	
	
	3,5 log cfu/cm2 ullormut qaffasissuseq akunnattoq logaritmiskiusoq
	5,0 log cfu/cm2 ullormut qaffasissuseq akunnattoq logaritmiskiusoq
	ISO 4833
	Timit pilareernikut kisianni nillortinneqannginnerini
	Toqoraanermi eqqiluisaarnermik pitsanngorsaaneq aamma suliarinneriaatsimik misissuineq

	
	Enterobakteriat
	
	
	1,5 log cfu/cm2 ullormut qaffasissuseq akunnattoq logaritmiskiusoq
	2,5 log cfu/cm2 ullormut qaffasissuseq akunnattoq logaritmiskiusoq
	ISO 21528-2
	Timit pilareernikut kisianni nillortinneqannginnerini
	Toqoraanermi eqqiluisaarnermik pitsanngorsaaneq aamma suliarinneriaatsimik misissuineq

	2.  Savat timaat pilannikut
	Salmonella
	50(5)
	2(6)
	Soqanngilaq timit pilannikut taakkutsitaanni misissuiffiusuni
	EN ISO 6579
	Timit pilareernikut kisianni nillortinneqannginnerini
	Toqoraanermi eqqiluisaarneq pitsaanerusoq, misissueriaatsimik aammalu uumasut pinngorfiinik nutarterineq

	3. Neqit aserortikkat
	Aerobe kim
	5
	2
	Grammimut 5 x 105 cfu 
	Grammimut 5 x 106 cfu
	EN ISO 4833-1
	Pilersitsilluni suliarinninnerup naammassinerani
	Toqoraanermi eqqiluisaarnermik pitsanngorsaaneq aamma nioqqutissiassanik toqqaaneq aamma imaluunniit pinngorfiinik toqqaaneq pitsaanerusoq

	
	E. coli
	5
	2
	Grammimut 50 cfu
	Grammimut 500 cgu 
	ISO 16649-1 imaluunniit 2
	Pilersitsilluni suliarinninnerup naammassinerani
	Toqoraanermi eqqiluisaarnermik pitsanngorsaaneq aamma nioqqutissiassanik toqqaaneq aamma imaluunniit pinngorfiinik toqqaaneq pitsaanerusoq

	4. Neqit igaat
	E. coli
	5
	2
	Grammimut 500 cfo
	Grammimut 5000 cfu
	ISO 16649-1 imaluunniit 2
	Pilersitsilluni suliarinninnerup naammassinerani
	Toqoraanermi eqqiluisaarnermik pitsanngorsaaneq aamma nioqqutissiassanik toqqaaneq aamma imaluunniit pinngorfiinik toqqaaneq pitsaanerusoq





(1) n = misiligutinik tigusinerit amerlassusaat, misiliinerup suussusaanik tunngaveqartut; c = misiligutinik tigusinerit m-ip aamma M-ip akornanni qaffasissusillit amerlassusaat.
(2) Immikkoortoq 2.-mut m=M.
(3) Malitassatut atuuttoq kingulleq atorneqassaaq.
(4) Qaffasissutsit killigititaasut (m aamma M) taamaallaat misiligutinut atuupput, aserorterilluni periuseq atorlugu tiguneqarsimasunut. Ullormut qaffasissuseq akunnattoq logaritmiskiusoq naatsorsorneqassaaq siullermik misissuinermi inernerit ataasiakkaat qaffasissusaasa tigunerisigut aammalu taakku qaffasissutsit logaritmiskiusut qaffasissusaasa akunnattup naatsorsorneqarneratigut.
(5) Misiligutit 50-it taakku tulleriinnut 10-nut misiligutinik tigusinernut attuumassuteqarput misiligutinik tigusineq pillugu aalajangersakkat aammalu akuttussutsit, uani nalunaarummi aalajangersarneqarsimasut naapertorlugit.
(6) Misiligutit amerlassusaat, salmonella-qarneranik takutitsisut.
2.1.1. Misissuinerit inernerinik nassuiaaneq
Killigititaasut allanneqartut misiligutinik tigusinernut ataasiakkaanut attuumassuteqarput, timinik pilannikunik misissuineq pinnagu, ataatsimoorussamik misiliinermut killigititaq attuumassuteqarluni.
Misissuinerit inernerisa takutippaat suliarinneriaatsip misissukkap tappiorannartunut tunngatillugu pitsaassusaa.
Savat pilannikut timaanni enterobakteriat aamma aerobe kim-it:
1) naammaginarpoq, ullormut qaffasissuseq akunnattoq logaritmiskiusoq imaappat ≤ m.
2) akuerineqarsinnaavoq, ullormut qaffasissuseq akunnattoq logaritmiskiusoq m-ip aamma M-ip akornaniippat.
3) naammaginanngilaq, ullormut qaffasissuseq akunnattoq logaritmiskiusoq imaappat > M.
Timini pilannikuni salmonella:
1) naammaginarpoq, misiligutit c/n amerlassusillit annerpaaffianni salmonella-qarnera takutinneqarpat.
2) naammaginanngilaq, misiligutini c/n-init amerlanerusuni salmonella-qarnera takutinneqarpat.
Misiligutinit n-it amerlassusaat nassaariniarlugu misiligutinik tigusinerit ataasiakkaat kingorna misiligutit 10-t kingulliit inerneri nalilersorneqassapput.
2.2 Aalisakkanit nioqqutissiat
		Inuussutissat suussusaat
	Tappiorannartut
	Misiligutinik tigusinissamut pilersaarut(1)
	Killigititaasut
	Misissueqqissaariaaseq attuumassuteqartoq(2)
	Piumasaqaatip atuuffia
	Inernerit naammaginanngippata aaqqiissutissaq

	
	
	n
	c
	m
	M
	
	
	

	1. Qalerualinnit aamma qituttunit tunisassiatqaleruaqanngitsut
	E. coli
	5
	2
	1 MPN/g
	10 MPN/g
	EN/ISO 16649-3
	Pilersitsilluni suliarinninnerup naammassinerani
	Tunisassiornermi eqqiluisaarnermik pitsanngorsaaneq

	
	Koagulasepositive
stafylokokker
	5
	2
	100cfu/g
	1000cfu/g
	ISO 21528-2
	Pilersitsilluni suliarinninnerup naammassinerani
	Tunisassiornermi eqqiluisaarnermik pitsanngorsaaneq





(1) n = misiligutinik tigusinerit amerlassusaat, misiliinerup suussusaanik tunngaveqartut; c = misiligutinik tigusinerit m-ip aamma M-ip akornanni qaffasissusillit amerlassusaat.
(2) Malitassatut atuuttoq kingulleq atorneqassaaq.
2.2.1. Misissuinerit inernerinik nassuiaaneq
Killigititaasut allanneqartut misiligutinik tigusinernut ataasiakkaanut attuumassuteqarput.
Misissuinerit inernerisa takutippaat suliarinneriaatsip misissukkap tappiorannartunut tunngatillugu pitsaassusaa.
Qalerualinnit aamma qituttunit uutanit nioqqutissiani E.coli:
1) naammaginarpoq, qaffasissutsit nassaarineqartut tamarmik imaappata ≤ m.
2) akuerineqarsinnaavoq, qaffasissutsit c/n-it qaffasinnerpaat m-ip aamma M-ip akornaniippata, aamma qaffasissutsit nassaarineqartut sinneri imaappata ≤ m.
3) naammaginanngilaq, qaffasissuseq nassaarineqartoq ataaseq imaluunniit arlallit imaappata > M, imaluunniit qaffasissutsinit c/n-init amerlanerusut m-ip aamma M-ip akornaniippata.
Qalerualinni aamma qituttuni uutani qaleruaqanngitsuni koagulase-positive stafylokokker-it:
1) naammaginarpoq, qaffasissutsit nassaarineqartut tamarmik imaappata ≤ m.
2) akuerineqarsinnaavoq, qaffasissutsit c/n-it qaffasinnerpaat m-ip aamma M-ip akornaniippata, aamma qaffasissutsit nassaarineqartut sinneri imaappata ≤ m.
3) naammaginanngilaq, qaffasissuseq nassaarineqartoq ataaseq imaluunniit arlallit imaappata > M, imaluunniit qaffasissutsinit c/n-init amerlanerusut m-ip aamma M-ip akornaniippata.
Kapitali 3. Misiligutinik tigusineq aamma misiligutissanik piareersaaneq pillugit aalajangersakkat
3.1. Misiligutinik tigusineq aamma misiligutissanik piareersaaneq pillugit aalajangersakkat nalinginnaasut.
Misiligutinik tigusineq aamma misiligutissanik piareersaaneq pillugit erseqqinnerusunik malittarisassaqanngimmat, ISO-mit (Den Internationale Standardiseringsorganisation) malitassat nalinginnaasut attuumassuteqartut aamma Codex Alimentarius-imit periutsitut attuumassuteqartutut najoqqutassiat atorneqassapput.
3.2. Toqoraavinni bakterianut tunngatillugu misissuinissamut misiligutinik tigusineq.
Savat timaannit misiligutissanik tigusinermut malittarisassat
Periuseq aserorterisoq aamma periuseq serorterinngitsoq, sumiiffinnik misiligutinik tigusiffiusussanik toqqaaneq aamma misiligutinik toqqorsinermut aamma assartuinermut malittarisassat ISO-standard 17604-mi nassuiarneqarput.
Ulluni misiligutinik tigusiffiusussani tamani timinit pilaanit tallimanit toqqagaanngitsunit misiliillattaanikkut misiligutinik tigusisoqartassaaq. Toqoraaviit misiligutinik tigusiffiusut ataasiakkaat toqoraanermut teknologit atugaat eqqarsaatigalugit toqqarneqartassapput.
Enterobakteriat aamma aerobe kim-it suussusersinissaannut misiligutinik tigusinermi, timini pilaani tamani sumiiffinniit sisamaniit misiligutinik tigusisoqartassaaq. Timit ipiutaannit sisamanit misiligutinik tigusisoqassaaq, 20 cm2 -iusunik, periuseq aserorterisoq atorlugu. Tamatumunnga atatillugu periuseq aserorterinngitsoq atorneqarpat, minnerpaamik 50 cm2 -iusunik misiligutinik tigusiffinniit tigusisoqassaaq.
Salmonellat suussusersinissaannut misiligutinik tigusinermi, misiligutinik tiguseriaaseq atorneqassaaq, masatserutip maniilakulattumik qaallip atorneqarneratigut. Sumiiffiit, mingutsinneqarsimasutut ilimagineqartut, toqqarneqassapput. Misiligutinik tigusiffiusut minnerpaamik katillutik 400 cm2 -iussapput.
Timimi pilaami pineqartumi sumiiffinniit misiligutinik tigusiffinniit misiligutinik tigusisoqaraangat, misissuinerup aallartinnginnerani tigusat poole-rneqassapput.
Misiligutinik tigusinermut najoqqutassiat
Pitsaasumik suliarinninnermut najoqqutassiat taakku, inuussutissalerinermik suliffeqarfiit pillugit Kalaallit Nunaannut nalunaarummi § 21-mi allaqqasut, timinit pilaanit misiligutinik tigusinermut najoqqutassiani erseqqinnerusunut ilaatinneqarsinnaapput, pingaarnerusumik sumiiffinnut misiligutinik tigusiffinnut tunngatillugu.
Timinit pilaanit misiligutinik tigusinerit akuttussusaat
Toqoraaviit minnerpaamik sapaatip akunneranut ataasiarlutik tappiorannartunut tunngatillugu misissueqqissaarnissamut atugassanik misiligutinik tigusisassapput. Taakku sapaatip akunnikkaartumik misiligutinik tigusinerit sapaatip akunnerata ulluini assigiinngitsuni tiguneqartassapput, sapaatit akunnerini ullut tamarmik ilaatinneqarnissaat isumannaarniarlugu.
Enterobakteriat aamma aerobe kim-it suussusersinissaannut misiligutinik tigusinerit akuttunerulersinneqarsinnaapput sapaatit akunneri marlukkaarlugit pisartussanngorlugit, sapaatit akunneri 6-it tulleriisiinnarlugit inernernik naammaginartunik angusaqartoqarsimappat. Salmonellat suussusersinissaannut misiligutinik tigusinerit akuttunerulersinneqarsinnaapput sapaatit akunneri marlukkaarlugit pisartussanngorlugit, sapaatit akunneri 30-t tulleriisiinnarlugit inernernik naammaginartunik angusaqartoqarsimappat.
Navianaatinik misissueqqissaarneq aallaavigalugu tunngavilersuutigineqarsinnaappat aammalu tamanna Fødevarestyrelsenimit akuerineqarpat, toqoraaviit mikinerit immikkut akuersissuteqarfigineqarnermikkut, misiligutinik tigusinerit akuttussusissaattut taaneqartut atunngissinnaavaat.



Ilanngussaq 2
Misissuinerit ilassutaasut
Misissuinernut § 3, imm. 3-mi taaneqartunut tulliuttut ilaatinneqassapput:
– nioqqutissiap fysiskimik-kemiskimik piginnasaanik nassuiaaneq, assersuutigalugit pH, aw, tarajoqassuseq, asiunaveersaatinik imaqassuseq aamma poortueriaaseq, tassami toqqorsinermut aamma suliarinneqqaarnermut atugassarititaasut, mingutsitsisinnaanermut periarfissat aammalu piffissaq atuuffissatut naatsorsuutigineqartoq eqqarsaatigineqartussaammata.
– tappiorannartut pineqartut alliartornissamut aamma uumaannarnissamut piginnaasaat pillugit ilisimatusarnermi atuakkiat aamma ilisimatusarnerniit paasissutissaatit.
Misissuinerit qulaani taaneqartut tunngavigalugit pisariaqartinneqalersimappat, inuussutissalerinermik suliffeqarfik ilassutaasunik misissuissaaq, tulliuttunik ilaatitsisinnaasunik:
– inuussutissamut pineqartumut kisitsinikkut missiliuutinik pilersitsineq, nioqqutissiami tappiorannartut pineqartut alliartornissamut aamma uumaannarnissamut piginnaasaannik takussutissiisunik pingaarutilinnik atuinikkut.
[bookmark: __DdeLink__9364_636252635]– tappiorannartup pineqartup eqqortumik tarngutigineqarsimasup nioqqutissiami alliartornissamut imaluunniit uumaannarnissamut piginnaasaa, toqqorsinermut atugassarititaasut assigiingitsut ataanni.
– tappiorannartut pineqartut, nioqqutissiami pinngorsinnaasut siammarterinermut, toqqorsinermut aamma atuinermut atugassarititaasut pissusissamisoortumik siulittuutaasinnaasut assigiingitsut ataanni, alliartornissamut imaluunniit uumaannarnissamut piginnaasaasa nalilersorneqarnissaat siunertaralugu misissuinerit.
Misissuinerni qulaani taaneqartuni assigiinngissutsit eqqarsaatigineqassapput, nioqqutissiamut atatillugu pinngorsinnaasut, tappiorannartut pineqartut kiisalu suliarinneqqaarnermut aamma toqqorsinermut atugassarititaasut.

